
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma Aucē, Dobeles novadā, pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 4. panta pirmā daļa, 4. panta ceturtās daļas 1. punkts, 5. panta pirmā daļa, 9. panta pirmā daļa, 14. pants.
Ņemot vērā Ministru kabineta rīkojuma projektā minētā nekustamā īpašuma tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar valsts akciju sabiedrības “Valsts nekustamie īpašumi” (turpmāk – VNĪ) Īpašumu izvērtēšanas komisijas lēmumu nolemts ierosināt tā atsavināšanu.
 
1.2. Mērķis
Mērķa apraksts
Ministru kabineta rīkojuma projekts “Par valsts nekustamā īpašuma Aucē, Dobeles novadā pārdošanu” (turpmāk – rīkojuma projekts) izstrādāts ar mērķi, lai, ievērojot Atsavināšanas likuma 14. panta nosacījumus, atļautu VNĪ pārdot izsolē valsts būvju nekustamo īpašumu (nekustamā īpašuma kadastra Nr. 4605 505 0505) Aucē, Dobeles novadā, kas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valsts ieņēmumu dienests ar 29.04.2025. Valstij piekritīgās mantas pieņemšanas un nodošanas aktu Nr. 4517R/25, ievērojot Ministru kabineta 17.12.2024. noteikumu Nr. 901 “Noteikumi par kompetentajām institūcijām un rīcību ar valstij piekritīgo mantu” 10.5. apakšpunktā noteikto un Uzņēmumu reģistra 04.12.2020. lēmumu Nr. 6-5/121719, saskaņā ar kuru Kooperatīvā sabiedrība “AUCES PATĒRĒTĀJU BIEDRĪBA”, ir izslēgta no komercreģistra, nodeva nekustamo īpašumu (nekustamā īpašuma kadastra Nr. 4605 505 0505) – būves (būvju kadastra apzīmējumi 4605 005 0509 002, 4605 005 0509 003, 4605 005 0509 004, 4605 005 0509 005) – Raiņa ielā 5A, Aucē, Dobeles novadā; Raiņa ielā 5B, Aucē, Dobeles novadā; Raiņa ielā 5C, Aucē, Dobeles novadā; Raiņa ielā 5D, Aucē, Dobeles novadā (turpmāk – Nekustamais īpašums), Finanšu ministrijas valdījumā un VNĪ pārvaldīšanā.
Civillikuma 417. pants noteic, ka manta, kas paliek pēc juridisku personu izbeigšanās, izņemot peļņas sabiedrības, pielīdzināma bezmantinieku mantai un piekrīt valstij, ja likums, viņu dibināšanas akts vai statūti nenosaka citādi.
Latvijas valstij Finanšu ministrijas personā nostiprinātas īpašuma tiesības uz Nekustamo īpašumu Auces pilsētas zemesgrāmatas nodalījumā Nr. 100000950258, lēmuma datums 07.11.2025.

Saskaņā ar zemesgrāmatas datiem un Nekustamā īpašuma valsts kadastra informācijas sistēmas (turpmāk – NĪVKIS) datiem Nekustamā īpašuma sastāvā ietilpst:
1. Būve “Noliktava” (būves kadastra apzīmējums 4605 005 0509 002) Raiņa ielā 5A, Aucē, Dobeles novadā, ar kopējo platību 477,2 m2, galvenais lietošanas veids: 1252 - Noliktavas, rezervuāri, bunkuri un silosi, 12520102 - Noliktavas, izņemot lauksaimniecības noliktavas.
2. Būve “Noliktava” (būves kadastra apzīmējums 4605 005 0509 003) Raiņa ielā 5D, Aucē, Dobeles novadā, ar kopējo platību 337,8 m2, galvenais lietošanas veids: 1252 - Noliktavas, rezervuāri, bunkuri un silosi, 12520102 - Noliktavas, izņemot lauksaimniecības noliktavas.
3. Būve “Darbnīca” (būves kadastra apzīmējums 4605 005 0509 004) Raiņa ielā 5C, Aucē, Dobeles novadā, ar kopējo platību 61,9 m2, galvenais lietošanas veids: 1251 - Rūpnieciskās ražošanas ēkas, 12510101 - Ražošanas ēkas, kurās lielākās telpas (pēc platības kvadrātmetros) augstums ir līdz 6 m (ieskaitot).
4. Būve “Noliktava” (būves kadastra apzīmējums 4605 005 0509 005) Raiņa ielā 5B, Aucē, Dobeles novadā, ar kopējo platību 112,7 m2, galvenais lietošanas veids: 1252 - Noliktavas, rezervuāri, bunkuri un silosi, 12520102 - Noliktavas, izņemot lauksaimniecības noliktavas.

Saskaņā ar NĪVKIS datiem Nekustamajam īpašumam noteiktas šādas kadastrālās vērtības:
1. fiskālā kadastrālā vērtība 11 349 euro (uz 23.12.2025.),
2. universālā kadastrālā vērtība 12 373 euro (uz 10.09.2025.).

Par Nekustamā īpašuma sastāvā esošajām būvēm ir noslēgti šādi nomas līgumi:
1. Telpu nomas līgums Nr. IEN/2025/1244, kas noslēgts ar privātpersonu, spēkā līdz Nekustamā īpašuma atsavināšanai, bet ne ilgāk kā līdz 08.10.2026.;
2. Telpu nomas līgums Nr. IEN/2025/1245, kas noslēgts ar privātpersonu, spēkā līdz Nekustamā īpašuma atsavināšanai, bet ne ilgāk kā līdz 08.10.2026.;
3. Telpu nomas līgums Nr. IEN/2025/1238, kas noslēgts ar privātpersonu, spēkā līdz Nekustamā īpašuma atsavināšanai, bet ne ilgāk kā līdz 09.10.2026.;
4. Telpu nomas līgums Nr. IEN/2025/1320, kas noslēgts ar privātpersonu, spēkā līdz Nekustamā īpašuma atsavināšanai, bet ne ilgāk kā līdz 23.10.2026.;
5. Telpu nomas līgums Nr. IEN/2025/1297 (ar 27.11.2025. līguma grozījumiem Nr. IEN/2025/1297-1), kas noslēgts ar privātpersonu, spēkā līdz Nekustamā īpašuma atsavināšanai, bet ne ilgāk kā līdz 09.10.2026.;
6. Telpu nomas līgums Nr. IEN/2025/1246, kas noslēgts ar privātpersonu, spēkā līdz Nekustamā īpašuma atsavināšanai, bet ne ilgāk kā līdz 09.10.2026.;
7. Telpu nomas līgums Nr. IEN/2025/1286, kas noslēgts ar privātpersonu, spēkā līdz Nekustamā īpašuma atsavināšanai, bet ne ilgāk kā līdz 09.10.2026.;
8. Telpu nomas līgums Nr. IEN/2025/1504, kas noslēgts ar privātpersonu, spēkā līdz Nekustamā īpašuma atsavināšanai, bet ne ilgāk kā līdz 09.10.2026.;
9. Telpu nomas līgums Nr. IEN/2026/95, kas noslēgts ar privātpersonu, spēkā līdz Nekustamā īpašuma atsavināšanai, bet ne ilgāk kā līdz 31.12.2026.

Saskaņā ar 29.04.2025. Valstij piekritīgās mantas pieņemšanas un nodošanas akta Nr. 4517R/25 pielikumu, veicot Nekustamā īpašuma apsekošanu dabā, tā faktiskais stāvoklis būvēm (būvju kadastra apzīmējumi 4605 005 0509 002 un 4605 005 0509 004) ir raksturojams kā neapmierinošs, bet būvēm (būvju kadastra apzīmējums 4605 005 0509 003 un 4605 005 0509 005) – avārijas.
1. Būves (būves kadastra apzīmējums 4605 005 0509 002) ķieģeļu mūris saplaisājis, izdrupis, krītoši ķieģeli, koka konstrukcija nolietota, mitruma bojājumi, spāru galu nopuvuši, nolietots azbestcementa lokšņu jumta segums. Betona pamati plaisas, sēšanās pazīmes. Elektroinstalācija daļēji demontēta, pilnībā nolietota. Būve tiek lietota, izmantota kā noliktava.
2. Būves (būves kadastra apzīmējums 4605 005 0509 003) ķieģeļu mūris saplaisājis, izdrupis, drūpoši ķieģeļi, koka konstrukcija nolietota, mitruma bojājumi, pārsegumi iebrukuši, trupes pazīmes, nolietots azbestcementa lokšņu jumta segums, Laukakmeņu / ķieģeļu pamati nosēdušies, izdrupuši, plaisas. Pilnībā nolietotas elektroinstalācijas paliekas. Pagrabstāvā uzkrāti lielgabarīta atkritumi, telpas mitruma bojātas, ārsiena iebrukusi, pārsegumi iebrukuši. Būve tiek lietota, izmantota kā noliktava un garāža.
3. Būves (būves kadastra apzīmējums 4605 005 0509 004) ķieģeļu mūris saplaisājis, izdrupis, koka konstrukcija nolietota, mitruma pazīmes, nolietots azbestcementa lokšņu jumta segums. Laukakmeņu / ķieģeļu pamati plaisas, izdrupuši. Elektroinstalācijas paliekas, daļēji demontēta. Būve tiek lietota, izmantota kā noliktava.
4. Būves (būves kadastra apzīmējums 4605 005 0509 005) ķieģeļu mūris saplaisājis, izdrupis, koka konstrukcija nolietota, mitruma un trupes pazīmes, nolietots azbestcementa lokšņu jumta segums. Laukakmeņu / ķieģeļu pamati izdrupuši. Pilnībā nolietotas elektroinstalācijas paliekas. Divas krāsnis pilnībā nolietotas, nav darba kārtībā. Būve netiek lietota, tajā atrodas lielgabarīta atkritumi.
Pēc Nekustamā īpašuma pārņemšanas pārvaldīšanā, VNĪ ir apsekojusi Nekustamo īpašumu un 12.12.2025. ir sagatavojusi Avārijas aktu. Tajā norādītas atjaunošanas darbu izmaksas būvēm (būvju kadastra apzīmējumi 4605 005 0509 002, 4605 005 0509 003 un 4605 005 0509 005) – 21 268,18 euro (bez PVN). Aktā paredzētie atjaunošanas darbi ir veikti.

Nekustamā īpašuma sastāvā esošās būves atrodas uz zemes vienības (zemes vienības kadastra apzīmējums 4605 005 0509) Raiņa ielā 5, Aucē, Dobeles novadā, (zemes vienības platība 0,3317 ha), kas ietilpst nekustamā īpašuma (nekustamā īpašuma kadastra Nr. 4605 005 0509) sastāvā. Īpašuma tiesības uz minēto zemes vienību Auces pilsētas zemesgrāmatas nodalījumā Nr. 100000492305 nostiprinātas uz Dobeles novada pašvaldības vārda.
Minētajai zemes vienībai NĪVKIS reģistrēta atzīme – koordinātu nesakritība, pamatojoties uz 01.08.2016. atzinumu par robežu neatbilstību, ko sagatavojis sertificēts mērnieks (dokuments nav VNĪ rīcībā). Robežu neatbilstību var novērst tikai veicot kadastrālo uzmērīšanu.
Atbilstoši Ministru kabineta 27.12.2011. noteikumu Nr. 1019 “Zemes kadastrālās uzmērīšanas noteikumi” 4. punktam zemes kadastrālo uzmērīšanu ierosina Nekustamā īpašuma valsts kadastra likuma 24. pantā minētā persona. Tā kā būvju īpašnieki nav iekļauti minētajā pantā noteikto subjektu lokā, valstij kā būvju īpašniekam nav tiesību ierosināt zemes kadastrālo uzmērīšanu.

Atbilstoši 03.12.2025. Dobeles novada pašvaldības Īpašumu komisijas sēdes protokolam Nr. 1.19/37 nolemts, ka Nekustamais īpašums nav nepieciešams Dobeles novada pašvaldībai Pašvaldību likumā noteikto funkciju nodrošināšanai un pašvaldība neizmantos pirmtiesību, lai paturētu sev nekustamo īpašumu pašvaldību funkciju īstenošanai.
Saskaņā ar NĪVKIS telpiskajiem datiem būves (būves kadastra apzīmējums 4605 005 0509 002) daļa, aptuveni 0,4 m2 platībā, atrodas uz zemes vienības (zemes vienības kadastra apzīmējums 4605 005 0518), Raiņa ielā 9A, Aucē, Dobeles novadā, kas pieder privātpersonai, un būves (būves kadastra apzīmējums 4605 005 0509 003) daļa, aptuveni 5 m2, atrodas uz zemes vienības (zemes vienības kadastra apzīmējums 4605 005 0507), Baznīcas ielā 1, Aucē, Dobeles novadā, kas pieder juridiskai personai.

Saskaņā ar likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” (turpmāk – Likums) 38. panta pirmo daļu, ja būve ir patstāvīgs īpašuma objekts saskaņā ar šā likuma 14. panta pirmās daļas 1., 2., 3. vai 4. punktu, līdz būves apvienošanai vienā īpašumā ar zemi būves īpašniekam uz likuma pamata ir lietošanas tiesības uz zemi, ciktāl tās nepieciešamas īpašuma tiesību īstenošanai pār būvi. Savukārt atbilstoši šā panta otrajai daļai, būves īpašniekam uz likuma pamata ir pienākums maksāt lietošanas maksu zemes īpašniekam par zemes lietošanas tiesībām, kā arī segt maksāšanas paziņojuma izmaksas.
Ievērojot minēto, būvju īpašniekam pastāv likumiskās zemes lietošanas tiesības uz zemes vienībām, uz kurām atrodas Nekustamais īpašums, un būvju īpašniekam ir pienākums maksāt likumisko lietošanas maksu un segt maksāšanas paziņojuma izmaksas.
VNĪ veic maksājumu par pašvaldības zemes vienības (zemes vienības kadastra apzīmējums 4605 005 0509) lietošanu. Savukārt zemes vienību (zemes vienību kadastra apzīmējumi 4605 005 0518 un 4605 005 0507) īpašnieki ir informēti, ka tiks veikts maksājums par zemes vienību likumisko lietošanu.


Ievērojot to, ka Nekustamais īpašums nav nepieciešams valsts pārvaldes funkciju īstenošanai, optimālākais risinājums ir tā virzīšana atsavināšanai.
Atbilstoši Atsavināšanas likuma 4. panta ceturtās daļas 1. punktam atsevišķos gadījumos publiskas personas nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes, vai zemes starpgabalu, kas piegul viņu zemei.
Ievērojot iepriekš minēto, zemes vienības (zemes vienības kadastra apzīmējums 4605 005 0509), Raiņa ielā 5, Aucē, Dobeles novadā, uz kuras atrodas atsavināmais Nekustamais īpašums, kā arī zemes vienību, uz kurām daļēji atrodas Nekustamā īpašuma sastāvā esošo būvju (būvju kadastra apzīmējumi 4605 005 0509 002 un 4605 005 0509 003) daļas, īpašniekiem ir pirmpirkuma tiesības uz Nekustamo īpašumu.
Atbilstoši Atsavināšanas likuma 14. panta otrajai daļai šā likuma 4. panta ceturtajā un 4.1 daļā minētās mantas atsavināšana izsludināma šajā likumā noteiktajā kārtībā (11. pants), uzaicinot attiecīgās personas mēneša laikā iesniegt pieteikumu par nekustamā īpašuma pirkšanu. Ja norādītajā termiņā no minētajām personām ir saņemts viens pieteikums, izsoli nerīko un ar šo personu slēdz pirkuma līgumu par nosacīto cenu.
Savukārt Atsavināšanas likuma 14. panta ceturtā daļa paredz, ja izsludinātajā termiņā (11. pants) šā likuma 4. panta ceturtajā un 4.1 daļā minētās personas nav iesniegušas pieteikumu par nekustamā īpašuma pirkšanu vai iesniegušas atteikumu, rīkojama izsole (izņemot šā likuma 44. panta ceturtajā un astotajā daļā minēto gadījumu) šajā likumā noteiktajā kārtībā. Šajā gadījumā minētās personas ir tiesīgas iegādāties nekustamo īpašumu izsolē vispārējā kārtībā, kā arī tad, ja tiek rīkotas atkārtotas izsoles (tai skaitā ar lejupejošu soli) vai nosacītā cena tiek pazemināta šajā likumā noteiktajā kārtībā.
Ņemot vērā minēto, zemes vienības, uz kuras atrodas Nekustamais īpašums, īpašniekam, kā arī zemes vienību, uz kurām daļēji atrodas Nekustamā īpašuma sastāvā esošās ēkas, īpašniekiem vienlaikus ar sludinājumu par Nekustamā īpašuma izsoli, tiks nosūtīts paziņojums par izsoli, uzaicinot personas mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14. pantu. Ja mēneša laikā minētās personas neiesniegs pieteikumu par Nekustamā īpašuma pirkšanu vai iesniegs atteikumu, rīkojama izsole. Šādā gadījumā minētie zemes vienību īpašnieki būs tiesīgi iegādāties Nekustamo īpašumu izsolē vispārējā kārtībā.
Lai nākamajam Nekustamā īpašuma ieguvējam nodrošinātu pilnīgu informāciju par Nekustamo īpašumu, atsavināšanas izsoles noteikumos tiks iekļauta informācija, ka Nekustamais īpašums atrodas uz Dobeles novada pašvaldības īpašumā esošas zemes vienības un daļēji uz zemes vienības (zemes vienības kadastra apzīmējums 4605 005 0518), Raiņa ielā 9A, Aucē, Dobeles novadā, un daļēji uz zemes vienības (zemes vienības kadastra apzīmējums 4605 005 0507), Baznīcas ielā 1, Aucē, Dobeles novadā. Kā arī izsoles noteikumos tiks norādīts, ka būves atrodas uz zemes vienības, kurai reģistrēta atzīme – koordinātu nesakritība. Ja zemes vienības īpašnieks izmantos tiesības ierosināt zemes kadastrālo uzmērīšanu, zemes vienības robežas var tikt precizētas, kā rezultātā iespējamas izmaiņas attiecībā uz to, uz kuras zemes vienības daļas vai zemes vienības būves atrodas, kā arī būvju novietojumā attiecībā pret zemes vienības robežām. Papildus izsoles noteikumos tiks norādīts, ka Nekustamā īpašuma ieguvējam būs pienākums maksāt likumiskās zemes lietošanas maksu zemes vienību īpašniekiem par zemes lietošanas tiesībām.
 
Problēmas un risinājumi
Problēmas apraksts
Valstij piederošais Nekustamais īpašums nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.
Risinājuma apraksts
Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai.
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā rīkojuma projektā minētā nekustamā īpašuma tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar VNĪ Īpašumu izvērtēšanas komisijas lēmumu nolemts ierosināt Nekustamā īpašuma atsavināšanu un attiecīga Ministru kabineta lēmuma sagatavošanu.
Saskaņā ar Atsavināšanas likuma 5. panta pirmo daļu atļauju atsavināt valsts nekustamo īpašumu dod Ministru kabinets.
Atbilstoši Atsavināšanas likuma 9. panta pirmajai daļai valsts nekustamā īpašuma atsavināšanu organizē VNĪ.
Sagatavotais rīkojuma projekts paredz atļaut VNĪ pārdot izsolē Nekustamo īpašumu, ievērojot pirmpirkuma tiesīgo personu intereses.
Rīkojuma projekts paredz Nekustamā īpašuma valdītājam – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.
VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr. 109 “Kārtība, kādā atsavināma publiskās personas manta” 12. punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, rīkojuma projektu ievietojot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums. Ja divu nedēļu laikā pēc rīkojuma projekta izsludināšanas Vienotajā tiesību aktu portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Personas, kurām ir pirmpirkuma tiesības uz Nekustamo īpašumu – zemes vienību, uz kurām atrodas minētie nekustamie īpašumi, īpašnieki.
Ja minētās personas savas pirmpirkuma tiesības neizmanto - jebkurš tiesību subjekts, tai skaitā fiziskas personas, kurām piemīt tiesībspēja un rīcībspēja, un kuras vēlas piedalīties izsolē un iegādāties Nekustamo īpašumu.
Juridiskās personas
Jā
Ietekmes apraksts
Persona, kurai ir pirmpirkuma tiesības uz Nekustamo īpašumu – zemes vienību, uz kuras atrodas Nekustamais īpašums, īpašnieki.
Ja minētās personas savas pirmpirkuma tiesības neizmanto – jebkurš tiesību subjekts, tai skaitā juridiskas personas, kurām piemīt tiesībspēja un rīcībspēja, un kuras vēlas piedalīties izsolē un iegādāties Nekustamo īpašumu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Publiskas personas mantas atsavināšanas likuma 47. pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmērs tiks noteikts Ministru kabineta 01.02.2011. noteikumu Nr. 109 “Kārtība, kādā atsavināma publiskas personas manta” paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 15.10.2024. noteikumu Nr. 639 “Sabiedrības līdzdalības kārtība attīstības plānošanas procesā” 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā / Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Projekta izpildi nodrošinās Finanšu ministrija, VAS “Valsts nekustamie īpašumi”
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot Ministru kabineta rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot pirmpirkuma tiesīgo personu tiesības.
Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.
Nekustamā īpašuma īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams rīkojuma projekta izstrādei un virzībai. Zemesgrāmatu likuma 1. pants noteic, ka zemesgrāmatas ir visiem pieejamas un to ierakstiem ir publiska ticamība.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

